Melayu Brunei

Melayu BruneiBrunei Malay in its various forms can be identified with a nation, an ethnic group and a 
region. (, Jawi: ) nya takang ari raban bansa Melayu ke diau ba Brunei, Wilayah Pesekutuan Labuan, pantai barat daya Sabah enggau kandang menua utara Sarawak. Melayu Brunei iya nya sub-raban ari populasyen etnik Melayu ke mayuh agi ditemu ba bagi menua bukai di Dunya Melayu, iya nya Semenanjung Malaysia enggau kandang menua tengah enggau selatan Sarawak nyengkaum tanah sepiak baka Singapura, Indonesia enggau Thailand Selatan, ngembuan bida ti tampak dipeda kelebih agi ba jaku enggau budaya, taja pan sida bisi kaul etnik enggau pangan diri sereta nitihka ajar Islam. Semua bansa Melayu Brunei ke ada tauka diau di Malaysia Timur taja pan kenyau ari rebak sebedau tauka sepengudah nengeri Sabah enggau Sarawak merdeka ari Empayar British nengah penumbuh Malaysia dalam taun 1963 mega dikira bansa Melayu Malaysia dalam pengawa ngitung tubuh nasional lalu bisi dalam sama status enggau bansa Melayu Malaysia ti bepalan ba nengeri Semenanjung Malaysia enggau bagi menua tengah enggau selatan Sarawak. Sida mega ditukuka nyadi sebagi ari klasifikasyen bansa Bumiputera begulai nyadi subgrup dalam populasyen etnik Melayu Malaysia begulai enggau Kadazan-Dusun, Orang Ulu, Iban, Portugis Melaka, Murut, Orang Sungai, Bajau, Suluk enggau Siam Malaysia.

 Penyanding